
Parlamentul  României

Camera  Deputaţilor

Comisia pentru Industrii şi Servicii

                                                      Bucureşti 10 decembrie 2014
                                                          Nr. 4c-3/364/2014

AVIZ
asupra propunerii legislative pentru modificarea şi completarea Legii nr. 307/2006 privind apărarea împotriva incendiilor

În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii a fost sesizată spre avizare cu propunerea legislativă pentru modificarea şi completarea Legii nr. 307/2006 privind apărarea împotriva incendiilor, transmisă cu adresa P.l.x. 517/2014, înregistrată sub nr. 4c-3/364/2014, care va fi transmis Comisiei pentru administraţie publică şi amenajarea teritoriului, care este sesizată în fond.
Senatul, în şedinţa din data de 25 noiembrie 2014, a respins propunerea legislativă.

Consiliul Legislativ, cu adresa nr. 323/31.03.2014, a avizat favorabil propunerea legislativă cu observaţii şi propuneri.

Guvernul, prin adresa 1194/20.06.2014, nu susţine adoptarea acestei iniţiative legislative.

Prezenta propunere legislativă are ca obiect de reglementare modificarea şi completarea Legii nr. 307/2006 privind apărarea împotriva incendiilor, cu modificările ulterioare. Este necesară perfecţionarea normelor de apărare împotriva incendiilor, în sensul obligativităţii dotării locuinţelor cu extinctoare, astfel încăt să se îmbunătăţească procesul de gestionare a situaţiilor de urgenţă în cazul incendiilor în locuinţe şi gospodării.

Examinarea propunerii legislative a avut loc în sedinţa comisiei din data de 09.12.2014.

În urma dezbaterilor, membrii comisiei au hotărât, cu unanimitate de voturi, avizarea negativă a propunerii legislative.

În raport de obiectul şi continutul său, propunerea legislativă face parte din categoria legilor ordinare.

În conformitate cu prevederile art. 75 alineatele (1) şi (3) din Constituţia României, republicată, camera decizională, pentru această propunere legislativă, este Camera Deputaţilor.

